 Msichana Rose Manumba mwenye umri chini  ya miaka 30 ameingia katika orodha ya wajumbe wa kushauri Taasisi ya Umoja wa Mataifa wa Wanawake Tanzania  2019 - 2021.Rose ambaye pia ni mjumbe wa Baraza Kuu la Umoja wa Vijana wa Chama Cha Mapinduzi Tanzania, amechaguliwa kuwa miongoni mwa wajumbe wanaotokana na asasi za kiraia kuingia katika kikundi cha kushauri Umoja wa Mataifa wa Wanawake Tanzania (UN Women Tanzania) namna gani wanaweza kufikia moja ya malengo ya maendeleo endelevu hususani lengo la 5 la Usawa wa Kijinsia,  katika maeneo mbalimbali.Kikundi hicho cha washauri kina jumla ya idadi ya wajumbe wasiozidi 10 wanaotokea kwenye taasisi mbalimbali.Kikao cha kwanza kilifanyika Novemba 20 mwaka huu. Kikao hicho kilifunguliwa rasmi na Naibu Mwakilishi wa Umoja wa Mataifa wa Wanawake Tanzania, Bi. Julie Taylor.